stanford-oval/wikipedia huggingface dataset:
โรงเรียนตะกั่วป่าเสนานุกูล
ประวัติ > โรงเรียนตะกั่วป่า "เสนานุกูล" > ในปี พ.ศ. 2509

โรงเรียนได้รับเข้าโครงการปรับปรุงโรงเรียนมัธยมในชนบท (คมช.) รุ่นที่ 3 และเนื่องจากสถานที่เดิมคับแคบ ขยายสร้างอาคารเพิ่มเติมไม่ได้ จึงได้ย้ายโรงเรียนไปสร้าง ณ สถานที่ใหม่ ตำบลบางนายสี เยื้องโรงพยาบาลตะกั่วป่า ซึ่งทางอำเภออนุญาตให้ใช้ที่สงวนของทางราชการ เนื้อที่ 50 ไร่ แล้วโอนอาคารเรียนเดิมให้แก่สำนักงานเทศบาลเมืองตะกั่วป่า ได้รับงบประมาณก่อสร้างอาคารเรียน 300,000 บาท อาคารอุตสาหกรรมศิลป์ 163,000 บาท  และบ้านพักครู 1 หลัง 50,000 บาท ได้ย้ายมาทำการเรียนการสอน ณ สถานที่แห่งใหม่เมื่อวันที่ 1 มิถุนายน พ.ศ. 2510  และยังคงมีจำนวนนักเรียน 9 ห้องเรียน และโรงเรียนยังได้รับอุปกรณ์จากกรมวิสามัญและยูนิเซฟเป็นจำนวนมาก วันที่ 30 กันยายน พ.ศ. 2510 นายช่วย สุขพันธุ์ ครูใหญ่ ครบเกษียณอายุราชการกรมวิสามัญ (ปัจจุบันกรมวิสามัญหรือกรมสามัญศึกษา ถูกยุบที่เรียบร้อย) ได้แต่งตั้งนายสุทิน ปิ่นแก้ว ดำรงตำแหน่งครูใหญ่ต่อมา ตั้งแต่วันที่ 1 ตุลาคม พ.ศ. 2510
ประวัติ > โรงเรียนตะกั่วป่า "เสนานุกูล" > ในปี พ.ศ. 2511

โรงเรียนได้รับคัดเลือกเข้าโครงการโรงเรียนมัธยมแบบประสมแบบ 2 (คมส.2) และได้ขยาย เนื้อที่ออกเป็น 100 ไร่ โดยขอขยายออกทางด้านหลังซึ่งเป็นที่สงวนของทางราชการ ขอปรับตำแหน่งครูใหญ่เป็นอาจารย์ใหญ่ในปีนั้นด้วย
ประวัติ > โรงเรียนตะกั่วป่า "เสนานุกูล" > ในปี พ.ศ. 2512

ได้รับงบประมาณจากกรมสามัญศึกษา จำนวน 120,000 บาท ให้ก่อสร้างอาคารอาชีวเกษตร 1 หลัง สร้างเสร็จปี พ.ศ. 2513 และได้รับเงินงบประมาณ 500,000 บาทกับเงินบริจาคนายจุติ บุญสูง บริจาคสมทบจำนวน 500,000 บาท ก่อสร้างอาคารเรียนถาวร แบบ 212 จำนวน 1 หลัง 10 ห้องเรียน สร้างเสร็จ พ.ศ. 2513 และเปิดสอนสายอาชีวเกษตร ตามหลักสูตร คมส.2
ประวัติ > โรงเรียนตะกั่วป่า "เสนานุกูล" > ในปี พ.ศ. 2518, พ.ศ. 2521 และ พ.ศ. 2524

ในปี พ.ศ. 2518 เปิดสอนชั้นมัธยมศึกษาตอนปลาย ตามหลักสูตรประโยคมัธยมศึกษาตอนปลาย ในปีพ.ศ. 2521เริ่มรับนักเรียนที่จบชั้นประถมปีที่ 6 เข้าเรียนมัธยมศึกษาปีที่ 1 ตามหลักสูตรมัธยมศึกษาตอนต้น และในปีพ.ศ. 2524 เริ่มรับนักเรียนที่จบชั้นมัธยมศึกษาปีที่ 3 เข้าเรียนชั้นมัธยมศึกษาปีที่ 4 ตามหลักสูตรมัธยมศึกษาตอนปลาย
ประวัติ > โรงเรียนตะกั่วป่า "เสนานุกูล" > ในปี พ.ศ. 2542

โรงเรียนได้รับคัดเลือกเข้าโครงการห้องเรียนสีเขียวของการไฟฟ้าฝ่ายผลิตแห่งประเทศไทย ได้รับงบประมาณจำนวน 500,000 บาท โรงเรียนได้รับคัดเลือกเข้าโครงการ Resource Center เชื่อมต่ออินเทอร์เน็ตผ่านเครือข่าย School Net ประเภทโรงเรียนพี่ข่ายและได้รับจัดสรรครุภัณฑ์ Resource Center 1 ห้อง (เครื่องคอมพิวเตอร์ 7 ชุด, เซิร์ฟเวอร์ 1 ชุดและสายเช่า 1 หมายเลข)
ประวัติ > โรงเรียนตะกั่วป่า "เสนานุกูล" > ในปี พ.ศ. 2543 – 2547

ได้รับงบประมาณจากโครงการเงินกู้ธนาคารโลก โครงการพัฒนาการเรียนการสอนวิชาวิทยาศาสตร์ ภาษาอังกฤษ คณิตศาสตร์  จำนวน 2,800,000 บาท และปรับปรุงอาคารเรียน 4 โดยใช้เงินงบประมาณของโรงเรียนและศิษย์เก่า 2505 ร่วมบริจาคสร้างห้องคณิตศาสตร์ 91,600 บาท งบปรับปรุงห้อง 200,000 บาท
ประวัติ > โรงเรียนตะกั่วป่า "เสนานุกูล" > ในปี พ.ศ. 2545

ได้รับการคัดเลือกจากกระทรวงศึกษาธิการให้เป็นสถานศึกษาที่ได้รับรางวัลพระราชทานระดับมัธยมศึกษาขนาดใหญ่ ประจำปีการศึกษาพ.ศ. 2545
ประวัติ > โรงเรียนตะกั่วป่า "เสนานุกูล" > ในปี พ.ศ. 2549

ผ่านการประเมินโรงเรียนต้นแบบ 1 อำเภอ 1 โรงเรียนในฝัน ได้รับมอบห้อง TOT โครงการ TOT IT SCHOOL จากบริษัท ทีโอที จำกัด (มหาชน)
ประวัติ > โรงเรียนตะกั่วป่า "เสนานุกูล" > ในปี พ.ศ. 2552

ได้เปิดหลักสูตรโครงการห้องเรียนพิเศษ Mini English Program และห้องเรียนพิเศษ วิทย์ - คณิต ในระดับชั้นมัธยมศึกษาปีที่ 1
ประวัติ > โรงเรียนตะกั่วป่า "เสนานุกูล" > ในปี พ.ศ. 2553

ได้เปิดหลักสูตรโครงการห้องเรียนวิทยาศาสตร์ - คณิตศาสตร์ ในระดับชั้นมัธยมศึกษาปีที่ 4 และได้เข้าร่วมโครงการโรงเรียนมาตรฐานสากล World Class Standard School
ประวัติ > โรงเรียนตะกั่วป่า "เสนานุกูล" > ในปี พ.ศ. 2554

ได้รับเงินบริจาคและสนับสนุนในการก่อสร้างอาคารหอสมุดวิทยบริการ ครบรอบ 111 ปี เป็นเงิน 4,500,000 บาท ซึ่งก่อสร้างแล้วเสร็จในปี 2555
ประวัติ > โรงเรียนตะกั่วป่า "เสนานุกูล" > ในปี พ.ศ. 2555

ได้รับงบประมาณ 17,226,500 บาท จากสำนักงานคณะกรรมการการศึกษาขั้นพื้นฐานในการก่อสร้างอาคารเรียนแบบ 319ล/39(พิเศษ) ซึ่งก่อสร้างแล้วเสร็จในปี 2556
ประวัติ > โรงเรียนตะกั่วป่า "เสนานุกูล" > ในปี พ.ศ. 2556

โรงเรียนตะกั่วป่า "เสนานุกูล" ได้ผ่านการประเมินเป็นโรงเรียนต้นแบบ "การพัฒนาคุณธรรมนำวิชาการตามหลักความดีพื้นฐานสากล" ในโครงการพัฒนาคุณภาพโรงเรียนในฝันและโรงเรียนมาตรฐานสากล ปีการศึกษา 2556
ประวัติ > โรงเรียนตะกั่วป่า "เสนานุกูล" > ปัจจุบัน

ปัจจุบัน โรงเรียนตะกั่วป่า "เสนานุกูล" ได้เปิดทำการสอนให้นักเรียน จำนวน 58 ห้องเรียน ชั้นมัธยมศึกษาตอนต้น จำนวน 30 ห้องเรียนชั้นมัธยมศึกษาตอปลาย จำนวน 28 ห้องเรียน แบ่งเป็นห้องเรียนทั่วไป จำนวน 46 ห้องเรียน และห้องเรียนพิเศษ จำนวน 12 ห้องเรียน
ทำเนียบผู้บริหาร > โรงเรียน "ราษฎร์บำรุง" > ครูใหญ่

พ.ศ. ไม่ปรากฏ : พระภิกษุเจี้ยง
พ.ศ. 2443 - พ.ศ. 2452 : สามเณรท่านหนึ่ง (ไม่มีการบันทึกเอาไว้) นายช้อย
พ.ศ. ไม่ปรากฏ : นายเวศ
พ.ศ. ไม่ปรากฏ : นายแปลก
ทำเนียบผู้บริหาร > โรงเรียนประจำจังหวัดตะกั่วป่า "เสนานุกูล" > ครูใหญ่

พ.ศ. 2452 - พ.ศ. 2455 : นายเที่ยง
พ.ศ. 2455 : พระใบฎีกา (แดง)
พ.ศ. 2455 - พ.ศ. 2469 : รองอำมาตย์ตรี ทรัพย์ ยูวนวัฒน์
พ.ศ. 2469 - พ.ศ. 2470 : รองอำมาตย์ตรี ช่วง ปาลิพภัฏ
พ.ศ. 2470 - พ.ศ. 2482 : รองอำมาตย์ตรี บุญมี อินทาปัจ (วรสิทธิ์ อินทาปัจ)
ทำเนียบผู้บริหาร > โรงเรียนประจำอำเภอตะกั่วป่า "เสนานุกูล" > ครูใหญ่

พ.ศ. 2478 - พ.ศ. 2480 : รองอำมาตย์ตรี บุญมี อินทาปัจ (วรสิทธิ์ อินทาปัจ)
พ.ศ. 2480 - พ.ศ. 2481 : นายประเทือง แพทย์ประสิทธิ์
พ.ศ. 2481 - พ.ศ. 2482 : นายพะเนียด เลาหม่าเลศร (รักษาการ)
พ.ศ. 2482 - พ.ศ. 2491 : นายช่วย สุขพันธ์
ทำเนียบผู้บริหาร > โรงเรียนตะกั่วป่า "เสนานุกูล" > ครูใหญ่

พ.ศ. 2491 - พ.ศ. 2510 : นายช่วย สุขพันธ์
ทำเนียบผู้บริหาร > โรงเรียนตะกั่วป่า "เสนานุกูล" > อาจารย์ใหญ่

พ.ศ. 2510 - พ.ศ. 2522 : นายสุทิน ปิ่นแก้ว
ทำเนียบผู้บริหาร > โรงเรียนตะกั่วป่า "เสนานุกูล" > ผู้อำนวยการ

พ.ศ. 2522 - พ.ศ. 2531 : นายสุทิน ปิ่นแก้ว
พ.ศ. 2522 - พ.ศ. 2531 : นายอารี ทวีผล
พ.ศ. 2535 : นายประทีป ปิ่นแก้ว
พ.ศ. 2535 - พ.ศ. 2541  : นายสุรพงษ์ สุขสง
พ.ศ. 2541 - พ.ศ. 2546 : นายพัชรินทร์ ปลอดฤทธิ์
พ.ศ. 2546 - พ.ศ. 2548 : นายประวิทย์ เจริญงาน
พ.ศ. 2548 - พ.ศ. 2554 : นายสถิต ตรีบุรุษ
พ.ศ. 2554 - พ.ศ. 2555 : นายกำจร อุทัยวจนพันธ์
พ.ศ. 2555 - พ.ศ. 2560 : นายเลิศธิไกร ภิรมย์
พ.ศ. 2560 - พ.ศ. 2563 : นางสาวอรสา เสรีวงษ์
พ.ศ. 2564 - พ.ศ. 2566 : นางสาวปาจรีย์ สุวัตถิกุล
พ.ศ. 2566 - ปัจจุบัน : นายพรศักดิ์ ทวีรส
ทำเนียบผู้บริหาร > ผู้บริหาร

นางวรอิศรา พรหมภัทร ตำแหน่ง รอง ผอ.รร.
น.ส.จรีรัตน์ สามารถ ตำแหน่ง รอง ผอ.รร.
น.ส.วิภาพร นันทรักษ์ ตำแหน่ง รอง ผอ.รร.
น.ส.ศิริวรรณ  ขลิกคำ ตำแหน่ง รอง ผอ.รร.
อาคารเรียนในโรงเรียนตะกั่วป่า"ตะกั่วป่า"

อาคาร 1 (อาคารจุติ บุญสูง)
อาคาร 2 (ปัจจุบันถูกรื้อที่เรียบร้อย)
อาคาร 3
อาคาร 4
อาคาร 5
อาคาร To Me Number 1
หอประชุมเสนานุวัติ
หอประชุมใหม่
อาคารปฏิบัติการอุตสาหกรรม
อาคารปฏิบัติการคหกรรม
หอสมุดวิทยบริการ
อาคารสระว่ายน้ำ
อาคารดนตรีไทยและนาฎศิลป์
อาคารเกษตร
อาคารธุรกิจ
โรงละครโกลบ

| โรงละครโกลบ Globe Theatre |
| --- | --- |
โรงละครโกลบที่สอง ค.ศ. 1638

ข้อมูลทั่วไป
ประเภท: โรงละคร
สถาปัตยกรรม: ทิวดอร์
เมือง: ลอนดอน, อังกฤษ
ประเทศ: สหราชอาณาจักร
พิกัด: 51°30′24″N 0°5′42″E﻿ / ﻿51.50667°N 0.09500°E﻿ / 51.50667; 0.09500
เริ่มสร้าง: ค.ศ. 1599
ปรับปรุง: ค.ศ. 1614 (สร้างครั้งที่สอง)
ผู้สร้าง: คณะละครลอร์ดเชมเบอร์เลน
โรงละครโกลบ (อังกฤษ: Globe Theatre) เป็นโรงละครในลอนดอนที่มีความเกี่ยวข้องกับวิลเลียม เชคสเปียร์ โรงละครโรงแรกสร้างขึ้นโดย “คณะละครลอร์ดเชมเบอร์เลน” (Lord Chamberlain's Men) ซึ่งเป็นคณะละครของเชคสเปียร์ในปี ค.ศ. 1599 แต่มาถูกเพลิงไหม้เมื่อวันที่ 29 มิถุนายน ค.ศ. 1613 โรงละครโรงที่สองสร้างขึ้นบนโรงแรกในปีต่อมาเมื่อเดือนมิถุนายน ค.ศ. 1614 และมาปิดลงในปี ค.ศ. 1642
โรงละครสมัยใหม่ที่สร้างขึ้นตามแบบโรงละครโกลบดั้งเดิมชื่อ “โรงละครเชคสเปียร์โกลบ” (Shakespeare's Globe) เปิดในปี ค.ศ. 1997 โรงละครสร้างห่างจากโรงละครเดิม 230 เมตร
ที่ตั้ง

การตรวจสอบโฉนดที่ดินของโรงละครเก่าทำให้ทราบว่าตั้งอยู่ตั้งแต่ทางด้านตะวันตกของถนนซัทเธิร์คบริดจ์ปัจจุบันไปทางตะวันออกจนถึงถนนพอร์เตอร์ และจากถนนพาร์คไปทางใต้จนถึงด้านหลังของจตุรัสเกทเฮาส แต่ตำแหน่งที่แน่นอนไม่เป็นที่ทราบจนกระทั่งการขุดพบบางส่วนของฐานสิ่งก่อสร้างเดิมที่รวมทั้งเสาเข็มเดิมในปี ค.ศ. 1989 ใต้ลานจอดรถทางด้านหลังของตึกแองเคอร์เทอร์เรสบนถนนพาร์ค ในเมื่อฐานสิ่งก่อสร้างเดิมส่วนใหญ่อยู่ภายใต้ตึกแองเคอร์เทอร์เรสซึ่งเป็นสิ่งก่อสร้างภายใต้การพิทักษ์ การพยายามขุดหาหลักฐานทางโบราณคดีจึงไม่อาจจะทำได้
ประวัติ

โรงละครโกลบเป็นของนักแสดงผู้มีหุ้นส่วนในคณะละครลอร์ดเชมเบอร์เลนด้วย สองในหกผู้ถือหุ้นของโรงละครโกลบริชาร์ด เบอร์เบจ และพี่ชายคัธเบิร์ต เบอร์เบจเป็นเจ้าของหุ้นสองเท่าของหุ้นทั้งหมดหรือคนละ 25% เจ้าของอีกสี่คน เชคสเปียร์, จอห์น เฮ็มมินจ์ส, ออกัสติน ฟิลลิปส์ และ ทอมัส โพพต่างก็เป็นเจ้าของหุ้นเท่าเดียวหรือคนละ 12.5% สัดส่วนของการถือหุ้นก็เปลี่ยนมือไปเรื่อยๆ เมื่อมีการเพิ่มจำนวนหุ้นขึ้น หุ้นส่วนของเชคสเปียร์ลดจาก 1/8 จนเหลือเพียง 1/14 หรือราว 7% ในชั่วอายุการอาชีพ
โรงละครโกลบสร้างขึ้นในปี ค.ศ. 1599 โดยใช้ไม้จากโรงละครเก่า “เดอะเธียเทอร์” (The Theatre) ที่สร้างโดยเจมส์ เบอร์เบจบิดาของริชาร์ด เบอร์เบจในปี ค.ศ. 1576 เดิมตระกูลเบอร์เบจมีสัญญาเช่าที่ 21 ปี ก่อนที่จะได้เป็นเจ้าของเต็มตัว แต่เจ้าของที่ดินไจล์ส แอลแลนอ้างว่าสิ่งก่อสร้างเป็นของตนเองเมื่อสัญญาเช่าหมดอายุลง เมื่อวันที่ 28 ธันวาคม ค.ศ. 1598 ขณะที่แอลแลนกำลังฉลองคริสต์มัสอยู่ที่คฤหาสน์ชนบท ช่างไม้ปีเตอร์ สตรีทพร้อมด้วยนักแสดงและเพื่อนก็ช่วยกันถอดโรงละครออกเป็นชิ้นๆ และขนไปไว้ที่กุดังริมน้ำของสตรีท เมื่ออากาศอุ่นขึ้นในฤดูใบไม้ผลิชิ้นส่วนก็ถูกขนย้ายตามลำแม่น้ำเทมส์มาปลูกใหม่ที่ทางตอนใต้ของซอยเมดเดนที่ซัทเธิร์ค
เมื่อวันที่ 29 มิถุนายน ค.ศ. 1613 โรงละครโกลบก็ถูกเพลิงไหม้วอดวายขณะที่กำลังแสดงละครเรื่อง “พระเจ้าเฮนรีที่ 8” โดยสาเหตุที่มาจากการยิงปืนใหญ่ระหว่างการแสดงที่พลาดไปถูกคานไม้และหลังคาหญ้า ตามหลักฐานที่บันทึกไว้ปรากฏว่าไม่มีผู้ใดได้รับการบาดเจ็บนอกจากที่ต้องเอาเบียร์เอลราดกางเกงที่ลุกเป็นไฟของชายคนหนึ่ง ปีต่อมาก็ได้มีการสร้างโรงละครใหม่ขึ้นแทนที่
โกลบก็เช่นเดียวกับโรงละครอื่นๆ ในลอนดอนที่มาถูกปิดลงโดยกลุ่มเพียวริตันในปี ค.ศ. 1642 และถูกรื้อทิ้งราวปี ค.ศ. 1644 หรือไม่นานหลังจากนั้น เพื่อทำเป็นสถานที่สำหรับสร้างที่อยู่อาศัย
โครงสร้าง

ขนาดของโรงละครโกลบที่แท้จริงไม่เป็นที่ทราบแต่รูปทรงและขนาดก็เป็นเรื่องที่ได้รับการศึกษาและสันนิษฐานกันโดยนักวิชาการมาร่วมสองร้อยปี จากหลักฐานสันนิษฐานว่าเป็นสิ่งก่อสร้างสามชั้น, เป็นอัฒจันทร์กลางแจ้งที่มีขนาดเส้นผ่าศูนย์กลางราว 30 เมตร และจุผู้ชมได้ราว  3,000 คน  จากภาพร่างโดยนักวาดภาพพิมพ์จากโบฮีเมียผู้อาศัยอยู่ในอังกฤษเวนสลาส ฮอลลาร์แสดงว่าเป็นโรงละครกลม แต่จากการศึกษาบางส่วนของฐานที่พบในปี ค.ศ. 1988 ถึงปี ค.ศ. 1989 ก็พบว่าตัวสิ่งก่อสร้างมีลักษณะเป็นหลายเหลี่ยมที่มีด้วยกันทั้งหมด 20 เหลี่ยม
ที่หน้าเวทีเป็นบริเวณที่เรียกว่า “pit” ที่ใช้เป็นที่ยืนชมบนดินที่ราคาต่ำที่สุด ระหว่างการขุดค้นในปี ค.ศ. 1989 ก็พบชั้นเปลือกถั่วที่อัดแน่นลงไปในดินเพื่อสร้างชั้นดินใหม่ รอบลานก็เป็นอัฒจันทร์ที่มีที่นั่งสามชั้น ที่มีราคาสูงกว่าที่ยืนชม
เวทีเป็นทรงสี่เหลี่ยมที่ยื่นออกมายังลานกลางโรงละคร ที่เป็นเวทีแบบที่เรียกว่า “apron stage” ที่มีขนาดกว้าง 13.1 เมตร ลึก 8.2 เมตร และสูงจากพื้น 1.5 เมตร บนเวทีก็มีประตูกล (trap door) สำหรับนักแสดงเข้าออกได้จากใต้เวที
สองด้านของเวทีเป็นเสารองรับหลังคาที่ยื่นมาคลุมด้านหลังของเวที เพดานใต้หลังคานี้เรียกว่า “สวรรค์” และทาสีเป็นภาพท้องฟ้าที่ประด้วยก้อนเมฆ ประตูกลบนท้องฟ้าปิดเปิดให้นักแสดงห้อยตัวด้วยเชือกหรือบังเหียนลงมาได้
กำแพงด้านหลังของเวทีมีประตูสองหรือสามประตูบนชั้นหลัก โดยมีม่านสำหรับเวทีด้านหลังตรงกลาง และ บนระเบียงชั้นบน ประตูเชื่อมกับด้านหลังของเวที่ที่นักแสดงใช้แต่งตัวหรือรอคิวก่อนที่จะออกมาแสดง ระเบียงเป็นที่นั่งของนักดนตรีหรืออาจจะใช้เป็นฉากที่ต้องมีสองชั้นเช่นในฉากบนระเบียงในเรื่อง “โรเมโอและจูเลียต”
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โรงละครโกลบ
 วิกิมีเดียคอมมอนส์มีสื่อเกี่ยวกับ โรงละครเชคสเปียร์โกลบ
A reconstruction of the second Globe  The structure of the Globe by extrapolation from Hollar's sketch. University of Sydney.
Plays performed at the original Globe เก็บถาวร 2010-02-21 ที่ เวย์แบ็กแมชชีน Shakespeare's Globe
ด้านนอกของโรงละครโกลบ
เวที
ภายในโรงละครใหม่
บอมบ์ แอท แทร็ค

| บอมบ์ แอท แทร็ค |
| --- | --- |
ฉายา: Bomb The System Bat is a Rebel B.A.T
ที่เกิด:  กรุงเทพมหานคร ประเทศไทย
แนวเพลง: แร็ปเมทัล แร็ปร็อก อัลเทอร์เนทีฟเมทัล นูเมทัล อินดัสเทรียลเมทัล อีโม แทรพเมทัล
ช่วงปี: พ.ศ. 2558 – ปัจจุบัน
ค่ายเพลง: เวย์เฟอร์เรคคอร์ดส (พ.ศ. 2560 – พ.ศ. 2563) จีนี่เรคคอร์ดส (พ.ศ. 2564 – ปัจจุบัน)

สมาชิก:  วงศกร เตมายัง (เต้)  ภควรรษ ประเสิร์ฐศักดิ์ (เมษ)  ศาสตร์ พรมุณีสุนทร (ข้น)  สิรภพ เลิศชวลิต (นิล)  ปราชญานนท์ ยุงกลาง (ปุ้ย) 
บอมบ์ แอท แทร็ค (อังกฤษ : Bomb At Track) เป็นวงดนตรีนูเมทัลและแร็ปเมทัลสัญชาติไทย ที่มาจากวงการเพลงใต้ดิน ก่อตั้งขึ้นในปี พ.ศ. 2558 โดยกลุ่มนักศึกษาจากคณะดุริยางคศิลป์ มหาวิทยาลัยมหิดล และ คณะดุริยางคศาสตร์ มหาวิทยาลัยศิลปากร โดยวงนี้จะนำเสนอเพลงที่จะสื่อไปถึงปัญหาทางด้านการเมือง ด้านสังคมต่างๆ เหตุการณ์ต่างๆ ในเนื้อหาที่มีการเสียดสี การวิพากษ์วิจารณ์ในเชิงทางลบรุนแรง
ประวัติ > จุดเริ่มต้น

จุดเริ่มต้นของวงนั้น เกิดมาจากกลุ่มเพื่อนนักศึกษาจากคณะดุริยางคศิลป์ มหาวิทยาลัยมหิดล ซึ่งประกอบไปด้วย เต้ (นักร้องนำ) , เมษ (มือกีตาร์) , ข้น (มือเบส) และ นิล (มือกลอง) ที่มีความชอบแนวเพลงคล้ายๆกัน จึงมีการรวมวงเพื่อทางเฉพาะกิจ และทางวงก็ได้มีโอกาสไปเล่นโคฟเวอร์ (Cover) ที่ The Rock Pub แต่วันที่ไปเล่นนั้น ทางเมษ (มือกีตาร์) นั้นได้ติดภารกิจจึงมีการชวนปุ้ย (มือกีตาร์) เพื่อนสมัยมัธยมที่เรียนอยู่ที่คณะดุริยางค์ศาสตร์มหาวิทยาลัยศิลปากร มาเล่นแทนเมษ
หลังจากที่ได้เล่นกันไปนั้น ทางวงได้มีความคิดที่อยากจะรวมวงกันเป็นจริงเป็นจัง อยากจะทำเพลงที่เนื้อหาจะเล่าถึงปัญหาสังคม สะท้อนความเป็นอยู่ของประชาชนในประเทศไทย จึงมีการตั้งวง และได้ออกมาทำเพลง ในนาม Bomb At Track (บอมบ์ แอท แทร็ค)
โดยชื่อ Bomb At Track นั้นเกิดมาจากที่ทางวงนั้นอยากได้ชื่อ 3 พยางค์ และแล้วก็ได้ไปสะดุดกับชื่อหนัง Bomb The System จึงมีการเปิด พจนานุกรม จนไปเจอกับคำว่า Bomb Attack (การโจมตี) จึงได้มีการเปลี่ยนคำเป็น Bomb At Track
ประวัติ > EP อัลบั้มแรก และ อัลบั้มเต็ม

หลังจากที่ทางวงได้ร่วมกันตั้งวงนั้น ทางวงจึงได้แต่งเพลง ทำอัลบั้ม EP ออกมาในนาม Bomb At Track และตัดสินใจปล่อยซิงเกิ้ลเพลงแรกออกมา ในปี พ.ศ. 2559 เพลง "อำนาจเจริญ (PowerFul)" โดยตัวเพลงนั้นจะมีเนื้อหาที่เสียดสี พูดถึงสังคมที่ไม่ยุติธรรม จนเกิดเป็นกระแสไวรัลให้มีความสนใจขึ้นมา และหลังจากนั้นก็ได้ปล่อยซิงเกิ้ลอื่นต่อๆกันมา อย่างเช่น ฆาตกรคีย์บอร์ด (Trolls) , เดนมนุษย์ (Trash) , สันติภาพ (Peace) และ โจรในเครื่องแบบ (Mugger)
ซึ่งด้วยความที่เพลงของทางวงนั้น มันก็ตอบโจทย์กับทางค่ายและผู้บริหารอย่าง ดาโน่ – ดนัย สินธุศักดิ์ ทางวงก็เลยได้เซ็นสัญญากับค่าย เวย์เฟอร์เรคคอร์ดส (Wayfer Records) และก็ได้ปล่อยอัลบั้มเต็มอย่าง White ออกมาในปี พ.ศ. 2562 ที่จะมีเพลงที่ได้ออกซิงเกิ้ลเป็นที่รู้จักในกลุ่มคนฟังอย่าง คำตอบ, เจ้าหน้าที่, ฉวย, พ่อใหญ่, จด, ถ้าไม่ได้ยินก็ต้องตะโกน เป็นต้น
ช่วงภายในเดือน สิงหาคม พ.ศ. 2562 ทาง Rithead ได้จัดคอนเสิร์ตใหญ่ให้กับทางวงภายในชื่อ "ถ้าไม่ได้ยินก็ต้องตะโกน Bomb At Track Concert" เมื่อวันที่ 3 สิงหาคม พ.ศ. 2562 ที่ วอยซ์สเปซ (Voice Space) ซึ่งเป็นคอนเสิร์ตใหญ่ และเป็นคอนเสิร์ตแรกของวงที่มีการจัดขึ้นเป็นของตัวเอง
ประวัติ > เข้าสู่ จีนี่ เรคคอร์ดส (Genie Records)

พอเมื่อพวกเขาได้ทำวงกันมาสักพัก หลังจากนั้นพวกเขาทั้ง 5 คนก็ได้เรียนมหาวิทยาลัยกันจนจบ ทางวงก็เริ่มมีความคิดว่าควรเข้าค่ายเพลงเพื่อจัดการการทำงานให้เป็นระบบระเบียบมากขึ้น ซึ่งทางวงก็ได้ปรึกษากับ สอง Paradox ถึงการทำงานในค่ายเพลงนี้จนได้มีโอกาสเข้ามาพูดคุยกับทีมงานทางค่ายเพลงอย่าง จีนี่ เรคคอร์ดส (genie records) ถึงเรื่องเส้นทางและมุมมองต่างๆ ในการทำเพลง แต่ก็สรุปได้ว่า มุมมองในการทำเพลงของทั้ง 2 ฝั่งนั้นค่อนข้างเป็นไปในทิศทางเดียวกัน ทางวงจึงย้ายค่ายและได้เซ็นสัญญากับค่ายใหม่ ภายในปี พ.ศ. 2564
และได้ออกอัลบั้มเต็ม ชุดที่ 2 Bomb The System ที่มีเพลงเป็นที่รู้จักอย่าง บ้ายอ (Narcissist) , คำสั่ง (Bootlicker) , เด็กเอ๋ยเด็กดี , จำ (Remember) ,  แค่เรื่องเล่า (After All) และ ช่วงเปลี่ยนผ่าน (Coming of Age) เป็นต้นและยังมีการจัดคอนเสิร์ตเพื่อเปิดอัลบั้มอีกด้วย
สมาชิก > สมาชิกหลัก

วงศกร เตมายัง (เต้) – ร้องนำ, แร็ป (2558 – ปัจจุบัน)
ภควรรษ ประเสริฐศักดิ์ (เมษ) – กีตาร์ลีด (2558 – ปัจจุบัน)
ศาสตร์ พรมุณีสุนทร (ข้น) – กีตาร์เบส (2558 – ปัจจุบัน)
สิรภพ เลิศชวลิต (นิล) – กลอง (2558 – ปัจจุบัน)
ปราชญานนท์ ยุงกลาง (ปุ้ย) – ริทึ่มกีตาร์ , ร้องนำ (2558 – ปัจจุบัน)
ผลงาน

| ผลงานเพลงของบอมบ์ แอท แทร็ค |
| --- | --- |
สตูดิโออัลบั้ม: 2
อีพี: 1
ผลงาน > สตูดิโออัลบั้ม

บอมบ์ แอท แทร็ค ออกสตูดิโออัลบั้มออกมาทั้งหมด 2 ชุด
| ชื่ออัลบั้ม | รายละเอียด | รายชื่อเพลง |
| --- | --- | --- |
| ไวท์ "White" |  ออกจำหน่าย: 24 พฤศจิกายน พ.ศ. 2562  สังกัด: เวย์เฟอร์เรคคอร์ดส  รูปแบบ: แผ่นซีดี, แผ่นไวนิล ดิจิทัลดาวน์โหลด |  "BAT IS A REBEL  "ฉวย"  "หุบปาก"  "ราชา"  "นิทาน"  "เจ้าหน้าที่"  "คำตอบ (Feat.Repaze)"  "สูญเสีย"  "ผู้ใหญ่"  "มิดไมล์"  "จด (Feat. ริม Silly Fools)"  "พ่อใหญ่"  "กรง (Bonus Track)" |
| บอมบ์ ดิ ซิสเต็ม "Bomb The System" |  ออกจำหน่าย: 26 พฤษภาคม พ.ศ. 2565  สังกัด: จีนี่ เรคคอร์ดส  รูปแบบ: แผ่นซีดี, แผ่นไวนิล ดิจิทัลดาวน์โหลด |  "คำสั่ง (Bootlicker)"  "เสียงในหัว (Paranoia)"  "อะดรีนาลีน (Adrenaline)"  "บ้ายอ (Narcissist)"  "จำ (Remember) Feat. พัด Zweed N' Roll"  "แค่เรื่องเล่า (After All)"  "เด็กเอ๋ยเด็กดี (Good Brats) x MILLI"  "นับถอยหลัง (Countdown)"  "ช่วงเปลี่ยนผ่าน (Coming of Age)" |
ผลงาน > อีพีอัลบั้ม

บอมบ์ แอท แทร็ค ออกอีพีอัลบั้มมาทั้งหมด 1 ชุด
| ชื่ออัลบั้ม | รายละเอียด | รายชื่อเพลง |
| --- | --- | --- |
| บอมบ์ แอท แทร็ค "Bomb At Track" |  ออกจำหน่าย: 3 มีนาคม พ.ศ. 2560  สังกัด: เวย์เฟอร์เรคคอร์ดส  รูปแบบ: แผ่นซีดี, แผ่นไวนิล และ ดิจิทัลดาวน์โหลด |  "อำนาจเจริญ (Powerful)"  "ฆาตกรคีย์บอร์ด (Trolls)"  "เดนมนุษย์ (Trash)"  "สันติภาพ (Peace)"  "โจรในเครื่องแบบ (Muggers)  |
ผลงาน > ผลงานอื่นๆ

ไม่รู้
เสือกทำไม (Original ดาจิม)
Destroy Babylon (Original Srirajah Rockers)
ทรงอย่างBAT (Original Paper Planes)
หมดเวลาแล้วครับพี่ (Ticking Time Bomb)
ผลงาน > นักร้องร่วมและนักร้องรับเชิญ

ทำเป็นเล่น (ร่วมกับ Potato)
คอนเสิร์ต > คอนเสิร์ตใหญ่

ถ้าไม่ได้ยินก็ต้องตะโกน (Bomb At Track Concert) – (3 สิงหาคม พ.ศ. 2562) ที่ Voice Space
TRULY X Bomb at Track Presented By TRULY BANGCOCK NOISE – (11 มีนาคม พ.ศ. 2566) ที่ Mr.Fox Live House
แหล่งข้อมูลอื่น

บอมบ์ แอท แทร็ค ที่เฟซบุ๊ก
บอมบ์ แอท แทร็ค ที่อินสตาแกรม
| ด ค กจีนี่เรคอร์ดส |
| --- | --- |
ผู้บริหาร:  วิเชียร ฤกษ์ไพศาล 
ศิลปินในปัจจุบัน:  กวาง เอบีนอร์มัล  กะลา  ขมิ้น กิ่งศักดิ์  เคลียร์  โจอี้ ภูวศิษฐ์  เดอะมูสส์  โนมอร์เทียร์  บอดี้สแลม  บอย พีซเมกเกอร์  บิ๊กแอส  ปั้น แบชเชอร์  ปาล์มมี  เปเปอร์ เพลนส์  โปเตโต้  พลพล  พาราด็อกซ์  เรโทรสเปกต์  ลาบานูน  โลโมโซนิก  เยสเซอร์เดส์  สวีตมัลเล็ต  อินสติงต์ 
คอนเสิร์ต:  จีนี่เฟสต์ 16 ปีแห่งความร็อก (2014)  จีนี่เฟสต์ 19 ปี กว่าจะร็อกเท่าวันนี้ (2018) 
ส่วนเกี่ยวข้อง:  จีราฟเรคอร์ดส  ยีนแล็บ  จีเอ็มเอ็ม แกรมมี่ จีเอ็มเอ็ม มิวสิค
เฉาก๊วย

บทความนี้เกี่ยวกับอาหารหวาน สำหรับพรรณไม้ ดูที่ เฉาก๊วย (พืช)
| --- | --- |
เฉาก๊วยหั่นเป็นชิ้นประมาณ 1 ซม
มื้อ: ขนม
ภูมิภาค: เอเชียตะวันออกและเอเชียตะวันออกเฉียงใต้
อุณหภูมิเสิร์ฟ: แช่เย็นหรือร้อน
 ตำราอาหาร: เฉาก๊วย   สื่อ: เฉาก๊วย
เฉาก๊วย (จีน: 草餜, 草粿) เป็นของหวานที่มีส่วนประกอบหลักมาจากพืชชนิดหนึ่งในตระกูลเดียวกับใบสะระแหน่ เป็นอาหารหวานชนิดหนึ่ง ซึ่งแพร่หลายในประเทศจีน จนถึงเอเชียตะวันออกเฉียงใต้ เป็นที่รู้จักกันดีในฐานะที่เป็นทั้งในของหวาน และเครื่องดื่มเพื่อสุขภาพ  สำหรับในประเทศไทยนั้น ถือว่าเป็นอาหารหวานระดับพื้นบ้าน เนื่องจากมีการจำหน่ายทั่วไปในชุมชนเมืองทั่วประเทศ เฉาก๊วยมีฤทธิ์เย็น แก้ร้อนใน กระหายน้ำ ส่วนมากมักจะใส่ลงในเครื่องดื่ม ที่หวาน เช่น น้ำกระเจี๊ยบ น้ำแดง เป็นต้น
กรรมวิธี

เฉาก๊วย เป็นผลผลิตต่อเนื่องจากการแปรรูปต้นเฉาก๊วย ซึ่งเป็นพืชในวงศ์ Lamiaceae (วงศ์มิ้นท์) วงศ์เดียวกับ สะระแหน่ กะเพรา โหระพา แมงลัก และ ยี่หร่า
วิธีทำเฉาก๊วยอย่างง่าย ๆ คือ นำต้นเฉาก๊วยแห้งมาต้ม จนยางไม้และเพกทินละลายออกมาได้น้ำสีน้ำตาลดำ เรียกว่า ชาเฉาก๊วย จากนั้นก็กรองเอาแต่น้ำ แล้วนำไปผสมกับแป้งพืช เพื่อให้เฉาก๊วยคงตัวเป็นเจลลี่ ซึ่งส่วนประกอบนั้น แต่ละเจ้าจะมีสูตรของตนเอง วิธีที่เป็นต้นตำรับโบราณนั้น นิยมผสมกับแป้งท้าวยายม่อม  และแป้งมันสำปะหลัง อัตราส่วนตามความเหมาะสม โดยแป้งมันจะทำให้เนื้อเฉาก๊วยนิ่ม (ใส่มากจะเหลว) ส่วนแป้งท้าวยายม่อมจะให้เนื้อเฉาก๊วยคงรูปได้นาน อาจปรับปรุงโดยใส่แป้งข้าวเจ้าเพื่อให้แข็งตัวขึ้น หรือเพิ่มแป้งข้าวเหนียวให้มีความหนุบหนับ หรือใส่ส่วนผสมอื่น ๆ ก็ได้ ปัจจุบัน มีผู้ค้าบางรายใส่สีผสมอาหารให้สีดำเข้มบ้าง ใส่วุ้น-เจลาติน เพื่อประหยัดต้นทุนก็มี
การรับประทานเฉาก๊วยแต่เดิมชาวจีนจะกินกับน้ำตาลทรายแดง โดยเอามาคลุกกับน้ำตาลให้เข้ากัน คนไทยนำมาดัดแปลงโดยหั่นเป็นชิ้น ๆ ใส่ในน้ำเชื่อมและน้ำแข็ง กินกับข้าวโพด ลูกชิด หรือลูกตาลเชื่อมก็ได้
ที่มาของคำว่าเฉาก๊วย

มาจากคำว่า เฉาก๊วย ในภาษาแต้จิ๋ว (草餜) แต่มักนิยมเขียนคำว่า 粿 มากกว่า (草粿) หมายถึงขนมหญ้า เพราะทำมาจากหญ้าเฉาก๊วย ระวังสับสนกับต้นเฉากว่อในจีนซึ่งใช้ตัวเขียนเดียวกัน
สรรพคุณ

เช่นเดียวกับพืชอื่น ๆ ในวงศ์มิ้นท์ เฉาก๊วยมีสรรพคุณแก้ร้อนในกระหายน้ำ แต่เนื่องจากมีระดับของน้ำมันหอมระเหย และสารออกฤทธิ์ ในระดับที่ต่ำกว่าตระกูลกะเพราเป็นอย่างมาก จึงส่งผลให้เฉาก๊วยไม่มีฤทธิ์ขับลม หรือบรรเทาปวด เหมือนดังที่มีในพืชตระกูลกะเพรา-โหระพา
เฉาก๊วยสีเขียว
โทษประหารชีวิตในประเทศไทย

เรือนจำกลางบางขวาง ซึ่งเป็นสถานที่คุมขังนักโทษประหารชายและห้องประหารชีวิต
โทษประหารชีวิตในประเทศไทย เป็นบทลงโทษผู้กระทำความผิดขั้นสูงสุดตามประมวลกฎหมายอาญาไทย ในปี พ.ศ. 2567 ไทยเป็นหนึ่งใน 53 ประเทศที่ยังคงโทษประหารชีวิตทั้งในทางกฎหมายและในทางปฏิบัติ ส่วนชาติสมาชิกอาเซียนมีกัมพูชาและฟิลิปปินส์ที่บัญญัติให้การประหารชีวิตขัดกฎหมาย ในขณะที่ลาวและบรูไนไม่มีประหารชีวิตในทางพฤตินัย
แม้ประเทศไทยยังคงโทษประหารชีวิตในกฎหมาย แต่ดำเนินการบังคับใช้โทษดังกล่าวเป็นระยะ ๆ เท่านั้น นับตั้งแต่ พ.ศ. 2478 จนถึงปัจจุบัน มีผู้ถูกประหารชีวิต 326 คน แบ่งเป็นการประหารด้วยการยิงเป้า 319 คน และการประหารชีวิตด้วยการฉีดยาให้ตาย 7 คน ในเดือนมกราคม พ.ศ. 2567 กรมราชทัณฑ์รายงานว่ามีผู้ต้องขัง 325 คนต้องคำพิพากษาให้ประหารชีวิตและอยู่ในเรือนจำ
กฎหมายไทยอนุญาตให้ลงโทษประหารชีวิตแก่อาชญากรรม 35 รูปแบบ ซึ่งรวมถึงการกบฏ ฆาตกรรม และการค้าสารเสพติด
ความเป็นมาและวิธีการ > การประหารชีวิตในสมัยกรุงศรีอยุธยาถึงรัตนโกสินทร์ตอนต้น > การสำเร็จโทษด้วยท่อนจันทน์

บทความหลัก: การสำเร็จโทษด้วยท่อนจันทน์
การสำเร็จโทษด้วยท่อนจันทน์เป็นวิธีการประหารชีวิตที่สงวนไว้เฉพาะพระราชวงศ์โดยใช้ท่อนจันทน์ปลงพระชนม์ ไม่ปรากฎชัดว่าเริ่มมีการใช้วิธีการดังกล่าวเมื่อใด แต่มีการบันทึกเป็นลายลักษณ์อักษรครั้งแรกในกฎหมายตราสามดวงว่าด้วยกฎมณเทียรบาล วิธีการนี้ถูกยกเลิกอย่างเป็นทางการเมื่อมีการประกาศใช้กฎหมายลักษณอาญา โดยกำหนดให้ประหารชีวิตด้วยการตัดศีรษะเพียงวิธีเดียว
ความเป็นมาและวิธีการ > การประหารชีวิตด้วยการตัดศีรษะ

ดูเพิ่ม: การตัดศีรษะ
การประหารด้วยการตัดศีรษะ บ้างก็เรียกว่า การกุดหัว เป็นวิธีการที่ใช้มาอย่างยาวนาน แต่ยังมิอาจค้นพบได้ว่าเริ่มใช้ครั้งแรกในสมัยใด พบการกล่าวถึงการประหารด้วยวิธีการนี้ในทางกฎหมายครั้งแรกในกฎหมายลักษณะอาญา กระทั่งได้เปลี่ยนวิธีการประหารชีวิตในปี พ.ศ. 2478